Държавен вестник, бр. 56, 2014 г., стр. 53

БРОЙ  56	
Д Ъ Р Ж А В Е Н  В Е С Т Н И К 	
СТР.  53  
При пациента са налице най-малко два от 
следните признаци или симптоми, без друга 
установена причина: повишена температура 
(> 38 °C), анорексия, гадене, повръщане, 
коремни болки, жълтеница или данни от 
анамнезата за извършена трансфузия през 
последните три месеца,
и на най-малко един от следните критерии:
– положителен тест за антиген или анти­
тяло за хепатит А, хепатит В, хепатит C или 
хепатит D,
– данни за нарушена функция на черния 
дроб (напр. повишени ALT/ASAT и билирубин),
– установен цитомегаловирус (CMV) в 
урината или в орофарингеалния секрет.
Указание във връзка с докладването:
Да не се докладва хепатит или жълтеница 
с неинфекциозен произход (дефицит на алфа-
1-антитрипсин и др.).
Да не се докладва хепатит или жълтеница, 
причинени от излагане на въздействието на 
хепатоксини (алкохолен хепатит или хепатит, 
предизвикан от ацетаминофен, и др.).
Да не се докладва хепатит или жълтеница, 
причинени от запушване на жлъчните пътища 
(холецистит).
1.7.5. GI-IAB: Интраабдоминална инфекция, 
непосочена другаде, включително на жлъч­
ния мехур, жлъчните пътища, черния дроб (с 
изключение на вирусен хепатит), далака, пан­
креаса, перитонеума или субдиафрагмалното 
пространство, или друга интраабдоминална 
тъкан или област, непосочена другаде.
Интраабдоминалната инфекция трябва 
да отговаря на най-малко един от следните 
критерии:
– пациентът е с микробиологично доказани 
причинители в култура от гноен материал от 
интраабдоминалната област, взет интраопе­
ративно или чрез иглена аспирация,
– пациентът е с абсцес или друг признак 
на интраабдоминална инфекция, установен по 
време на операция или при патохистологично 
изследване,
– при пациента са налице най-малко два от 
следните признаци или симптоми, без друга 
установена причина: повишена температура 
(> 38 °C), гадене, повръщане, коремни болки 
или жълтеница,
и на най-малко един от следните критерии:
– микробиологично изолиране на микро­
организми в култура от секрети от дренажна 
система, поставена хирургично (напр. затворе­
на дренажна система с вакуум, отворен дрен 
или Т-образен дрен),
– микроскопски доказани причинители 
чрез оцветяване по Грам в секрети от дренаж­
на система или тъкан, взети интраоперативно 
или чрез иглена аспирация,
– микробиологично доказани причинители 
в хемокултура или радиологични данни за 
инфекция (напр. необичайни находки при 
ултразвук, КТ, ЯМР, сцинтиграфия (галий, 
технеций и др.) или рентгеново изследване 
на корема).
Указание във връзка с докладването:
Да не се докладва панкреатит (възпалите­
лен синдром, за който са характерни коремни 
болки, гадене и повръщане, свързан с високи 
серумни нива на панкреатичните ензими), ос­
вен ако не е с установен инфекциозен произход.
1.8. LRI: Инфекции на долните дихателни 
пътища, различни от пневмония
1.8.1. LRI-BRON: Бронхит, трахеобронхит, 
бронхиолит, трахеит, без признаци на пнев­
мония
Трахеобронхиалните инфекции трябва да 
отговарят на най-малко един от следните 
критерии:
пациентът няма клинични и радиологични 
признаци за пневмония,
и при пациента са налице най-малко два от 
следните признаци или симптоми, без друга 
установена причина: повишена температура 
(> 38 °C), кашлица, нова поява или увеличено 
отделяне на храчки, сухи хрипове, свиркащо 
дишане,
и на най-малко един от следните критерии:
– изолиране на причинители в култура от 
материал от дълбока трахеална аспирация 
или бронхоскопия,
– положителен тест за антиген в респира­
торен секрет. 
Указание във връзка с докладването:
Да не се докладва като инфекция хроничен 
бронхит при пациент с хронична белодробна 
болест, освен ако няма данни за остра вто­
рична инфекция, изразена чрез промени в 
организма.
1.8.2. LRI-LUNG: Други инфекции на дол-
ните дихателни пътища
Другите инфекции на долните дихателни 
пътища трябва да отговарят на най-малко 
един от следните критерии:
– пациентът е с установени в натривка или 
микробиологично доказани причинители в 
култура от тъкан или течност от белия дроб, 
включително плеврална течност,
– пациентът е с абсцес на белия дроб или 
емпием, установен по време на операция или 
при патохистологично изследване,
– пациентът е с установена абсцесна кухина 
при радиологично изследване на белия дроб.
Указание във връзка с докладването:
Абсцесът на белия дроб или емпиемът без 
пневмония да се докладва като LUNG.
1.9. NEO: Случаи, специфични за инфекции 
при новородени
1.9.1. NEO-CSEP: Клиничен сепсис
ВСИЧКИ от следните три критерия:
– лекуващият лекар започва антимикробно 
лечение, подходящо за третиране на сепсиса, 
в продължение на най-малко 5 дни,